CELEX: 62013CN0223
Language: sl
Date: 2013-04-25 00:00:00
Title: Zadeva C-223/13: Tožba, vložena 25. aprila 2013 – Kraljevina Nizozemska proti Evropski komisiji

29.6.2013   
            
            
               SL
            
            
               Uradni list Evropske unije
            
            
               C 189/10
            
         Tožba, vložena 25. aprila 2013 – Kraljevina Nizozemska proti Evropski komisiji
   (Zadeva C-223/13)
   2013/C 189/20
   Jezik postopka: nizozemščina
   
      Stranki
   
   
      Tožeča stranka: Kraljevina Nizozemska (zastopnika: M.K. Bultermann in J. Langer)
   
      Tožena stranka: Evropska komisija
   
      Predlogi tožeče stranke
   
   Tožeča stranka predlaga,
   
               —
            
            
               Uredba Komisije (EU) št. 93/2013 z dne 1. februarja 2013 o določitvi podrobnih pravil za izvajanje Uredbe Sveta (ES) št. 2494/95 o harmoniziranih indeksih cen življenjskih potrebščin v zvezi z določitvijo indeksov cen za stanovanjske nepremičnine, v katerih bivajo lastniki (UL L 33, str. 14) naj se razglasi za nično, ker se člena 4(1) te uredbe ne da ločiti od njenih ostalih določb;
            
         
               —
            
            
               podredno, razglasitev ničnosti člena 4(1) Uredbe št. 93/2013;
            
         
               —
            
            
               Evropski komisiji naj se naloži plačilo stroškov.
            
         
      Tožbeni razlogi in bistvene trditve
   
   
                
            
            
               Prvi tožbeni razlog:
               Kršitev člena 5(3) Uredbe št. 2494/95 (1) oziroma sodne prakse Sodišča, ker je v skladu s členom 4(1) Uredbe 93/2013 za izdajo pravno zavezujočega priročnika pristojen Eurostat kot organ in ne Komisija kot institucija EU.
            
         
                
            
            
               Drugi tožbeni razlog:
               Kršitev člena 338(1) PDEU, ker člen 4(1) Uredbe št. 93/2013 za zbiranje statističnih podatkov določa uporabo priročnika in ne enega izmed v členu 288 PDEU navedenih pravnih instrumentov.
            
         
                
            
            
               Tretji tožbeni razlog:
               Kršitev člena 5(3) in člena 14(3) Uredbe št. 2494/95 v zvezi s členom 5a Sklepa 1999/468 (2), ker je v členu 4(1) Uredbe št. 93/2013 predpisan drugačen postopek, kot je v skladu z Uredbo št. 2494/95 zahtevani regulativni postopek s pregledom.
            
         
                
            
            
               Četrti tožbeni razlog:
               Kršitev členov 290 in 291 PDEU v zvezi z Uredbo št. 182/2011 (3), ker za pripravo in posodobitev priročnika ni predpisan postopek iz člena 290 PDEU ali postopek iz Uredbe št. 182/2011.
            
         
      (1)  UL 1995, L 257, str. 1.
   
      (2)  Sklep Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL, posebna izdaja v slovenščini, poglavje 1, zvezek 3, str. 124).
   
      (3)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, str. 13).